મુંબઈ, 5 ઑગસ્ટ : બોલ્ડ, બ્યુટીફુલ તથા બ્રાઉન આઇડ બ્યૂટી એટલે કાજોલ આજે 40 વર્ષના થઈ ગયાં છે. તેમના અભિનય દ્વારા સમગ્ર બૉલીવુડમાં મહત્વનું સ્થાન પ્રાપ્ત કરનાર કાજોલ બૉલીવુડ અભિનેત્રી તનુજા તથા ફિલ્મ દિગ્દર્શક શોમૂ મુખર્જીના પુત્રી છે અને સિંઘમ અજય દેવગણના પત્ની છે. તેઓ યુગ તથા ન્યાસા જેવા બે સુંદર બાળકોના માતા પણ છે. કાજોલે 1992માં બેખુદી ફિલ્મ સાથે બૉલીવુડ કૅરિયર શરૂ કર્યુ હતું, પરંતુ તેમની પ્રથમ હિટ ફિલ્મ 1993માં આવેલી બાઝીગર હતી કે જેમાં તેમની સાથે શાહરુખ ખાન હતાં. પછી તો નેવુના દાયકામાં શાહરુખ-કાજોલ એક હિટ જોડી તરીકે સ્થાપિત થઈ ગઈ.